ai4bharat/Pralekha huggingface dataset:
ఉక్కు మంత్రిత్వ శాఖ
ఎన్ఎండిసి ముడి ఇనుము గనుల సందర్శన సందర్భంగా 100 మిలియన్ టన్నుల ఉత్పత్తి సామర్ధ్యాన్ని లక్ష్యంగా పెట్టుకోవాలని ఉద్యోగులకు ఉద్బోధించిన కేంద్ర ఉక్కు మంత్రి
కర్నాటక, దొనిమలైలోని ఎన్ఎండిసి ముడి ఇనుము గనిలో 7.0 ఎంటిపిఎ స్క్రీనింగ్, బెనిఫికేషన్ ప్లాంట్కు కేంద్ర ఉక్కు శాఖ మంత్రి శ్రీ రామచంద్ర ప్రసాద్ సింగ్ నేడు శంకుస్థాపన చేశారు.
దొనిమలై, కుమారస్వామి ముడి ఇనుము గనుల కార్యకలాపాలను, ఎన్ఎండిసి పెల్లెట్ ప్లాంట్ కార్యకలాపాలను తన పర్యటన సందర్భంగా ఉక్కుమంత్రి సమీక్షించారు. ఈ సందర్భంగా అధికారులను ఉద్దేశించి ప్రసంగిస్తూ, భారతదేశంలో అతిపెద్ద ముడి ఇనుము ఉత్పత్తిదారు అయిన ఎన్ఎండిసి, దేశపు మౌలికసదుపాయాల అవసరాన్ని స్థిరంగా నెరవేర్చిందని పేర్కొన్నారు. భారతదేశం ఇనుము, ఉక్కు శక్తిగా మారడానికి సన్నద్ధమవుతున్న తరుణంలో, స్టీల్ విజన్ 2030ని సాధించడాన్ని సమీపిస్తున్న సమయంలో ఎన్ఎండిసి కీలక పాత్ర పోషిస్తుందని ఆయన అన్నారు.
ప్రస్తుతం కొనసాగుతున్న ప్రాజెక్టుల అమలును నిశితంగా పర్యవేక్షిస్తూ, వాటిని ప్రాధన్యతను ఇచ్చి పూర్తి చేసి ప్రారంభించాలని ఆయన ఆదేశించారు.
ఆజాదీ కా అమృత్ మహోత్సవ్ వేడుకలలో భాగంగా, ఎన్ఎండిసి మొక్కలు నాటే కార్యక్రమాన్ని ప్రారంభిస్తూ, హరిత భారతం దిశగా పయనించడం సామూహిక బాధ్యత అని ఉక్కు మంత్రి నొక్కి చెప్పారు. తమ అన్ని గని కాంప్లెక్సులకు 5 స్టార్ రేటింగ్లను సాధించినందుకు ఎన్ఎండిసిని అభినందిస్తూ, మైనింగ్ రంగం పర్యావరణంపై తన ప్రభావం పట్ల అత్యంత చైతన్యవంతంగా ఉండాలని శ్రీరామ చంద్ర ప్రసాద్ సింగ్ చెప్పారు. నిలకడైన గనుల తవ్వక పద్ధతులు, పరిరక్షణ చొరవలు ప్రస్తుతం మనకు అవసరం. పర్యావరణ అనుకూల గనుల తవ్వక పద్ధతులకు ఎన్ఎండిసి కట్టుబడి ఉండటం గర్వించదగ్గ విషయమని ఆయన అన్నారు.
ప్రస్తుతం దొనమలై గని నుంచి ఎన్ఎండిసి 7.0 ఎంటిపిఎ ముడి ఇనుమును ఎన్ ఎండిసి ఉత్పత్తి చేస్తోందని, దానిని ఎస్పి-1 శుద్ధి చేస్తోందన్న విషయం గమనార్హం. కుమారస్వామి ముడి ఇనుము గనికి 7.0 ఎంటిపిఎ సామర్ధ్యం కలిగి ఉండగా, భవిష్యత్తులో దానిని 10.0 ఎంటిపిఎ కి పెంచనున్నారు. కుమారస్వామి ముడి ఇనుము గని నుంచి ఉత్పత్తి అయ్యే ముడి ఇనుమును శుద్ధి చేసేందుకు, 7.0 ఎంటిపిఎ సామర్ధ్యం కలిగిన ఎస్పి-2 స్క్రీనింగ్ ప్లాంట్ పురోగమనంలో ఉంది. భవిష్యత్తులో దాని సామర్ధ్యాన్ని 10.0ఎంటిపిఎకు పెంచే ఏర్పాటు ఇందులో పొందుపరిచారు. దొనమలై, కెఐఒఎం రెండింటి నుంచీ ఉత్పత్తి అయ్యే ముడి ఇనుమును శుద్ధి చేసేందుకు ఎస్పి-2లో ఏర్పాట్లు జరుగుతున్నాయి.
కంపెనీ గనులకు మంత్రిని ఆహ్వానిస్తూ, సిఎండి దేబ్, ఈ ఏడాది ఎన్ఎండిసి అద్భుతమైన పని తీరును పంచుకున్నారు. దాని విస్తరణ ప్రణాళికలను, మూలధన వ్యయ వివరాలను, ఒడిషా, ఘార్ఖండ్లలో రిజర్వేషన్ మార్గంలో గనులను కేటాయించడం అన్నది 2030 నాటికి ఎన్ఎండిసి 100 ఎంటిల ముడి ఇనుము కంపెనీగా అవతరించేందుకు తోడ్పడుతుందని చెప్పారు.
రసాయనాలు, ఎరువుల మంత్రిత్వ శాఖ
రాష్ట్రాలు, యూటీలు, కేంద్ర ప్రభుత్వ సంస్థలకు 106300 యాంఫోటెరిసిన్-బి అదనపు వయల్స్ కేటాయింపు: శ్రీ డి.వి.సదానంద గౌడ
లెక్కప్రకారం ఇవ్వాల్సిన 53 వేల వయల్స్ కూడా కేటాయింపు
అతి ముఖ్యమైన లిపోసొమల్ యాంఫోటెరిసిన్-బి లభ్యతను దేశవ్యాప్తంగా మరింత పెంచేందుకు అన్ని రాష్ట్రాలు, కేంద్ర పాలిత ప్రాంతాలు, కేంద్ర ప్రభుత్వ సంస్థలకు ఇవాళ 106300 అదనపు వయల్స్ కేటాయించినట్లు కేంద్ర రసాయనాలు, ఎరువుల శాఖ మంత్రి శ్రీ సదానంద గౌడ ట్విట్టర్ ద్వారా ప్రకటించారు.
లెక్కప్రకారం ఇవ్వాల్సిన 53 వేల వయల్స్ను కూడా అన్ని రాష్ట్రాలు, కేంద్ర పాలిత ప్రాంతాలు, కేంద్ర ప్రభుత్వ సంస్థలకు ఇవాళ కేటాయించినట్లు కేంద్ర మంత్రి పేర్కొన్నారు. ఔషధాన్ని సాఫీగా సరఫరా చేయడానికి, రోగులకు సకాలంలో చికిత్స అందేలా చూడడానికి కేంద్ర ప్రభుత్వం 53 వేల యాంఫోటెరిసిన్-బి వయల్స్ను కచ్చితంగా అందిస్తోంది.
హోం మంత్రిత్వ శాఖ
కోవిడ్ -19 వైరస్ వ్యాప్తిని అరికట్టేందుకు సామాజిక దూరం పాటించడానికి వీలుగా ఇతర రాష్ట్రాల వలస కార్మికులకు, విద్యార్ధులకు తగిన ఏర్పాట్లు చేయాలని అన్ని రాష్ట్రాలను/ కేంద్రపాలిత ప్రాంతాలకు కేంద్ర హోం మంత్రిత్వ శాఖ సలహా
దేశవ్యాప్తంగా మూడు రోజులుగా అమలవుతున్న 21 రోజుల కోవిడ్ -19 లాక్ డౌన్ అమలుకు సంబంధించి తక్షణం తీసుకోవలసిన చర్యల గురించి కేంద్ర హోం శాఖ కార్యదర్శి అన్ని రాష్ట్రాలకు / కేంద్రపాలిత ప్రాంతాలకు లేఖలు రాశారు. ఇతర రాష్ట్రాల నుంచి వలస వచ్చి తమ రాష్ట్రంలో ఉంటున్న వ్యవసాయ కూలీలకు, పరిశ్రమల్లో పనిచేసే కార్మికులకు మరియు అవ్యవస్థీకృత రంగానికి చెందిన కార్మికులకు తగిన విధంగా ఆహారం, నివాస వసతి కల్పిచడం ద్వారా ఆదుకోవాలని సలహా ఇచ్చింది.
అదేవిధంగా ఇతర రాష్ట్రాలకు చెందిన విద్యార్ధులు, ఉద్యోగినులు మొదలగువారు ఇప్పుడు వారు ఉంటున్న వసతి గృహాలలోనే కొనసాగేలా గట్టి చర్యలు తీసుకోవాలని కూడా సూచించింది.
అవ్యవస్థీకృత రంగానికి చెందిన కార్మికుల, ముఖ్యంగా దిక్కుతోచని పరిస్థితుల్లో చిక్కుకుపోయిన, ఇబ్బందులను తీర్చడానికి రాష్ట్రాలు/కేంద్రపాలిత ప్రాంతాల అధికారులు స్వచ్చంద సంస్థలు  సహా వివిధ ఏజెన్సీలను కలుపుకొని సహాయక చర్యలు చేపట్ట వలసిన అవసరం ఉందని హోం మంత్రిత్వ శాఖ లేఖలో సూచించారు. వలస కూలీలకు ఆహారం, త్రాగు నీరు, పారిశుద్ద్యం మొదలైన కనీస సౌకర్యాలతో నివాస స్థలం ఏర్పాటు చేయాలని తెలిపారు.
అంతేకాక ప్రభుత్వం ప్రజాపంపిణీ వ్యవస్థ ద్వారా ఉచితంగా ఆహార ధాన్యాలు మరియు ఇతర నిత్యావసరాలు ఉచితంగా పంపిణీ చేస్తున్న సంగతి ఈ దుర్భల బృందాలకు తెలియజెప్పాలని, ప్రజా పంపిణీ వ్యవస్థను క్రమబద్ధం చేయాలని కూడా రాష్ట్రాలు/కేంద్రపాలిత ప్రాంతాలకు సూచించారు.
హోటళ్ళు, వసతి గృహాలు, అద్దె ఇళ్ళు మొదలగునవి పనిచేసేలా మరియు నిత్యావసర సరుకుల సరఫరా ఆగకుండా చూడాలని, తద్వారా వసతి గృహాలలో ఉండే విద్యార్దులకు, ఉద్యోగినులకు ఇంతకు ముందు లాగానే అన్ని సౌకర్యాలు అందేలా ముందు జాగ్రత్త చర్యలు తీసుకోవాలని హోం మంత్రిత్వ శాఖ తెలిపింది.
నిత్యావసర సరుకుల సరఫరా, సేవల కల్పన నిశ్చయం చేసుకోవడంతోపాటు లాక్ డౌన్ ఖచ్చితంగా అమలు చేయాలనీ, కోవిడ్-19 వ్యాప్తి అరికట్టేందుకు అది తప్పనిసరి అని రాష్ట్రాలు/కేంద్రపాలిత ప్రాంతాలకు లేఖలో సూచించారు.
హోం మంత్రిత్వ శాఖ
వైద్య ఆక్సిజన్ సరఫరా సజావుగా సాగేలా ప్రత్యేక దృష్టి పెట్టండి
రాష్ట్రాలు, యూటీలకు సూచించిన కేంద్ర హోం శాఖ కార్యదర్శి
కోవిడ్-19 అనిశ్చిత పరిస్థితుల నేపథ్యంలో అవసరమైన వస్తువుల సరఫరా సజావుగా సాగేలా చూడడంతో పాటు వైద్యానికి అవసరమైన ఆక్సిజన్ సరఫరాకు కూడా ఎలాంటి ఇబ్బంది లేకుండా ప్రత్యేక దృష్టి పెట్టాలని కేంద్ర హోం శాఖ రాష్ట్రాలకు సూచించింది. దీనికి సంబంధించి హోం శాఖ కార్యదర్శి అజయ్ కుమార్ భల్లా అన్ని రాష్ర్టాల ప్రధాన కార్యదర్శులకు ఒక లేఖ రాశారు. కోవిడ్ మహమ్మారి వ్యాప్తి నేపథ్యంలో దేశంలో తగినంతగా వైద్య ఆక్సిజన్ నిల్వలను
(కలిగి ఉండాల్సిన కీలక అవసరం ఉందని హోంశాఖ పేర్కొంది. దీనికి తోడు కోవిడ్ మహమ్మారిపై పోరుకు గాను ప్రపంచ ఆరోగ్య సంస్థ సూచించిన అత్యవసర ఔషధాల జాబితాలో ఆక్సిజన్ కూడా ఒకటి అన్న విషయాన్ని కేంద్ర హోంశాఖ ఈ లేఖలో ప్రధానంగా ప్రస్తావించింది. దేశంలో లాక్డౌన్ అమలవుతున్న తరుణంలో తీసుకోవాల్సిన చర్యలను గురించి వివరిస్తూ కేంద్ర హోం శాఖ ఏకీకృత
నిబంధన చర్యలను జారీ చేసిన సంగతి తెలిసిందే. ఇందులో కరోనా మహమ్మారిని అరికట్టడానికి భారత ప్రభుత్వం, రాష్ట్ర / కేంద్రపాలిత ప్రభుత్వాలు, రాష్ట్ర / కేంద్రపాలిత ప్రాంతాల మంత్రిత్వ శాఖలు తీసుకోవాల్సిన లాక్డౌన్ చర్యలను ప్రభుత్వం వెల్లడించింది. అనంతరం అత్యవసరాల మేరకు వాటిని వివిధ సందర్భాలలో సవరిస్తూ వచ్చిన సంగతి తెలిసిందే.
పలు మిహాయింపులు జారీ చేయబడ్డాయి..
కోవిడ్ నేపథ్యంలో దేశ వ్యాప్తంగా లాక్డౌన్ నిబంధనలు అమలవుతున్నప్పటికీ మెడికల్ ఆక్సిజన్ గ్యాస్ / లిక్విడ్, మెడికల్ ఆక్సిజన్ సిలిండర్లు, ద్రవ ఆక్సిజన్ నిల్వ చేయడానికి క్రయోజెనిక్ ట్యాంకులు, లిక్విడ్ క్రయోజెనిక్ సిలిండర్లు, లిక్విడ్ ఆక్సిజన్ క్రయోజెనిక్ ట్రాన్స్పోర్ట్ ట్యాంకులు, యాంబియంట్ ఆవిరి కారకాలు, క్రయోజెనిక్ కవాటాలు, సిలిండర్ కవాటాలు & ఉపకరణాలు; పై వస్తువుల రవాణా; సరిహద్దు నుంచి సరిహద్దు కదలికలతో పాటుగా ఉత్పాదక విభాగాల కార్మికులు మరియు వారి రవాణా, కార్మికులు ఇండ్ల నుండి తమతమ కర్మాగారాలకు ప్రయాణించడానికి అనుమతించాలని, పాసులు ఇచ్చేలా నిబంధనలకు ఇప్పటికే మినహాయింపులు ఇచ్చిన విషయాన్ని హోంశాఖ మరోసారి పునరుద్ఘాటించింది. ఇదే సమయంలో వైద్య ఆక్సిజన్ కర్మాగారాలు పూర్తి వ్యవస్థాపిత సామర్థ్యంతో పని చేసేలా తగు చర్యలు తీసుకోవాలని కూడా సూచించింది. అయితే ఇదే సమయంలో లాక్డౌన్ వేళ అనుసరించాల్సిన సామాజిక దూరం, పరిశుభ్రత పద్ధతులు అమలయ్యేలా చర్యలు తీసుకోవాలని హోం శాఖ తన లేఖలో నొక్కి చెప్పింది. అటువంటి నిబంధనల అమలు ఆయా సంస్థల అధినేతలదే బాధ్యత అని పేర్కొంది. ఈ నిబంధనలు కఠినమైన అమలు ఉండేలా జిల్లా అధికారులు చర్యలు చేపట్టాలని కూడా కోరింది. ఇందుకు సంబంధించి జిల్లా అధికారులు క్షేత్ర సంస్థలకు కఠినమైన సమ్మతి తగిన అవగాహన కల్పించవచ్చని కూడా హోంశాఖ ఈ లేఖలో పేర్కొంది
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
విభిన్నటెక్నాలజీ నోడ్స్ యొక్క సెమికండక్టర్ ఫేబ్స్ తో పాటు కాంపౌండ్ సెమికండక్టర్,పేకేజింగ్ మరియు ఇతర సెమికండక్టర్ సదుపాయాల కోసం 50 శాతం ప్రోత్సాహకాల నుఇవ్వజూపడం జరుగుతుంది
విభిన్నటెక్నాలజీ నోడ్స్ యొక్క సెమికండక్టర్ ఫేబ్స్ తో పాటు కాంపౌండ్ సెమికండక్టర్,పేకేజింగ్ మరియు ఇతర సెమికండక్టర్ సదుపాయాల కోసం 50 శాతం ప్రోత్సాహకాల నుఇవ్వజూపడం జరుగుతుంది
భారతదేశం లో సెమికండక్టర్ ల అభి వృద్ధి మరియు డిస్ ప్లే మేన్యుఫాక్చరింగ్ ఇకోసిస్టమ్ సంబంధి కార్యక్రమం’ లో ఈ కింద పేర్కొన్న సవరణల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది:
i. భారతదేశం లో సెమికండక్టర్ ఫేబ్ యొక్క స్థాపన కు ఉద్దేశించిన పథకం లో భాగం గా అన్ని టెక్నాలజీ నోడ్స్ కు గాను ప్రాజెక్టు వ్యయం లో 50 శాతం సమానత ప్రాతిపదిక న ఆర్థిక సహాయాన్ని అందజేయడం.
ii. డిస్ ప్లే ఫేబ్స్ ను స్థాపించే యోజన లో భాగం గా ప్రాజెక్టు వ్యయం లో 50 శాతం సమానత్వం ప్రాతిపదిక న ఆర్థిక సహాయాన్ని అందజేయడం.
iii. భారతదేశం లో కాంపౌండ్ సెమికండక్టర్ స్ / సిలికాన్ ఫోటోనిక్స్ / సెన్సర్ స్ ఫేబ్ ఎండ్ సెమికండక్టర్ ఎటిఎమ్ పి/ ఒఎస్ఎటి సదుపాయాల ను స్థాపించడానికి గాను పథకం లో భాగం గా మూలధన వ్యయం లో 50 శాతానికి సమానత్వం ప్రాతిపదిక న ఆర్థిక సహాయం. దీనికి అదనం గా, పథకం లో భాగం అయిన లక్షిత టెక్నాలజీల లో డిస్ క్రీట్ సెమికండక్టర్ ఫేబ్స్ కూడా కలసి ఉంటాయి.
సవరించిన కార్యక్రమం లో భాగం గా, అన్ని టెక్నాలజీ నోడ్స్ కు సెమికండక్టర్ ఫేబ్స్ ను ఏర్పాటు చేయడం కోసం ప్రాజెక్టు వ్యయం లో 50 శాతం మేరకు ఆర్థిక సహాయాన్ని అందించడం జరుగుతుంది. కాంపౌండ్ సెమికండక్టర్ మరియు అధునాతన పేకేజింగ్ ల తాలూకు విశిష్టమైనటువంటి సాంకేతిక పరిజ్ఞానం మరియు స్వభావాన్ని దృష్టి లో పెట్టుకొని, సవరించిన కార్యక్రమం; కాంపౌండ్ సెమికండక్టర్ స్ / సిలికాన్ ఫోటోనిక్స్ / సెన్సర్ స్ ఫేబ్ ఎండ్ సెమికండక్టర్ ఎటిఎమ్ పి/ ఒఎస్ఎటి సదుపాయాల ను స్థాపించడానికి గాను మూలధన వ్యయం లో 50 శాతం మేరకు సమానత్వం ప్రాతిపదిక న ఆర్థిక సహాయాన్ని అందజేయడం జరుగుతుంది.
ఈ కార్యక్రమం భారతదేశం లో ఫేబ్స్ ను స్థాపించడం కోసం అనేక ప్రపంచ సెమికండక్టర్ రంగ సంస్థల ను ఆకర్షించింది. సవరించిన కార్యక్రమం తో భారతదేశం లో సెమికండక్టర్ మరియు డిస్ ప్లే మేన్యుఫాక్చరింగ్ లో పెట్టుబడులు వేగాన్ని పుంజుకొనేందుకు వీలు ఉంది. పెట్టుబడి కి ఆసక్తి ని కనబరచే సంస్థల తో జరిగిన చర్చ ఆధారం గా, తొలి సెమికండక్టర్ సదుపాయాన్ని స్థాపించే పనులు త్వరలోనే ఆరంభం కావచ్చన్న అంచనా ఉంది.
భారతదేశం లో సెమికండక్టర్స్ ను మరియు డిస్ ప్లే మేన్యుఫాక్చరింగ్ ఇకోసిస్టమ్ ను అభివృద్ధిపరచడానికి సంబంధించిన కార్యక్రమాని కి నోడల్ ఏజన్సి గా ఉన్నటువంటి ‘ఇండియా సెమికండక్టర్ మిశన్’ కు సలహా ఇవ్వడానికి గాను పరిశ్రమ జగతి కి మరియు విద్య జగతి కి చెందిన ప్రపంచ నిపుణుల తో కూడిన ఒక సలహా సంఘాన్ని ఏర్పాటు చేయడం జరిగింది. సలహా సంఘం సిలికాన్ సెమికండక్టర్ ఫేబ్స్ / సిలికాన్ ఫోటోనిక్స్ / సెన్సర్ స్ / డిస్ క్రీట్ సెమికండక్టర్ ఫేబ్స్ మరియు ఎటిఎమ్ పి/ ఒఎస్ఎటి లకు సంబంధించిన అన్ని టెక్నాలజీ నోడ్స్ కు గాను ఒకే విధమైన సమర్థన ను అందించాలి అంటూ సర్వ సమ్మతి తో సిఫారసు చేసింది. దీనిని ప్రభుత్వం స్వీకరించింది. ఇతరత్రా రంగాల తో పాటు వాహన, విద్యుత్తు మరియు టెలికమ్ అన్వయాల కారణం గా 45 ఎఎన్ఎమ్ మరియు అంత కంటే పైచిలుకు టెక్నాలజీ నోడ్స్ కు గిరాకీ ఎక్కువ గా ఉంది. దీనికి తోడు, ఈ భాగం మొత్తం సెమికండక్టర్ బజారు లో ఇంచుమించు 50 శాతం గా ఉంది.(Visitor Counter : 78
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ రిపోర్టింగ్ - ఒక అధికారిక ఉపాధి దృక్పథం
గణాంకాలు మరియు ప్రభుత్వ కార్యక్రమాల అమలు మంత్రిత్వ శాఖ పరిధిలోని జాతీయ గణాంకాల కార్యాలయం 
ఎంపిక చేసిన ప్రభుత్వ ఏజెన్సీల వద్ద అందుబాటులో ఉన్న అధికారిక రికార్డుల ఆధారంగా నిర్దిష్ట పారామితుల మేరకు సెప్టెంబర్, 2017 నుండి నవంబర్, 2021 మధ్య కాలానికి దేశంలోని ఉపాధి ఔట్లుక్పై పురోగతి అంచనాలతో కూడిన ప్రెస్ నోట్ను విడుదల చేసింది. దీనికి సంబంధించిన వివరణాత్మక నోట్ ఇక్కడ జోడించబడింది.
కార్పొరేట్ వ్యవహారాల మంత్రిత్వ శాఖ
కంపెనీలు తమ అసాధారణ సమావేశాలను వీసీ, ఓఏవీఎమ్ల ద్వారా నిర్వహించుకొనేలా ఎంసీఏ అనుమతి
- రిజిస్టర్డ్ ఈ-మెయిల్స్ ద్వారా సరళీకృత ఓటింగ్నకు అనుమతి
కోవిడ్-19 కారణంగా దేశ వ్యాప్తంగా లాక్డౌన్ ఆంక్షలు అమలులో ఉన్న నేపథ్యంలో కంపెనీలకు ఎదురవుతున్న సమస్యలపై కార్పొరేట్ వ్యవహారాల మంత్రిత్వ శాఖ దృష్టి సారించింది. కోవిడ్ మహమ్మారి వ్యాప్తి వల్ల కలుగుతున్న పలు విపరీతమైన అంతరాయాలను అధిగమించేందుకు గాను పలు చర్యలు తీసుకొనేలా తమకు తగిన వెసులుబాటు కల్పించాలని పరిశ్రమల సంఘాలు, కార్పొరేట్ల నుండి ఎంసీఏకు పలు రకాల అభ్యర్థనలు అందాయి. పరిస్థితిని పరిగణనలోకి తీసుకున్న ఎంసీఏ జూన్ 30 వరకు కార్పోరేట్ సంస్థలు డైరెక్టర్ల బోర్డుకు చెందిన అన్ని సమావేశాలను వీడియో కాన్ఫరెన్స్ లేదా ఇతర ఆడియో విజువల్ మార్గాలలో  నిర్వహించేలా ఇప్పటికే అనుమతినిచ్చింది. ప్రస్తుతమున్న లాక్డౌన్ పరిస్థితుల నేపథ్యంలో కార్పరేట్ కాంప్లియన్స్ను సులభతరం చేసేందుకు గాను బుధవారం ఎంసీఏ ఒక సర్క్యులర్ను జారీ చేసింది. దీని ప్రకారం వీసీ లేదా ఓఏవీఎమ్ ద్వారా కంపెనీలు అసాధారణ సమావేశాలను నిర్వహించేందుకు అనుమతులు జారీ చేయడమైంది. దీనికి తోడు రిజిస్టర్డ్ ఈ-మెయిళ్ళ ద్వారా ఈ-వోటింగ్ సౌకర్యాన్ని, సరళీకృత ఓటింగ్ సౌకర్యాన్ని పొందేందుకు కూడా ఎంసీఏ అనుమతినిచ్చింది. కంపెనీల చట్టం - 2013 ప్రకారం సాధారణ మరియు ప్రత్యేక కంపెనీల తీర్మానాలను భౌతిక సాధారణ సమావేశం నిర్వహించాల్సిన అవసరం లేకుండానే పోస్టల్ బ్యాలెట్/ఈ-ఓటింగ్ మార్గం ద్వారా ఆమోదించడానికి అనుమతినిస్తుంది. అయితే కోవిడ్ లాక్డౌన్ కారణంగా సామాజిక దూరం వంటి ఆంక్షలు నెలకొన్న పరిస్థితులలో కంపెనీలు పోస్టల్ బ్యాలెట్ సౌకర్యాన్ని ఉపయోగించుకోలేని పరిస్థితిలో ఉన్నందున ఎంసీఏ కొత్త తరహా చర్యలను ప్రారంభించింది. కంపెనీలు తమ ఈజీఎంలు నిర్వహించడానికి వీలుగా రిజిస్టర్డ్ ఈ-మెయిళ్ళ ద్వారా వీసీ మరియు ఈ-ఓటింగ్/ సరళీకృత ఓటింగ్ కలయికను ఉపయోగించడం ద్వారా ఈ ఫ్రేమ్వర్క్ డిజిటల్ ఇండియా యొక్క బలాన్ని పెంచనుంది. చట్టం పరిధికి లోబడే కంపెనీలు వీసీ, ఓఏవీఎమ్ మార్గంలో వార్షిక, ఇతర సమావేశాలు నిర్వహించేలా అనుమతించినప్పటికీ.. ఇదే సందర్భంలో కంపెనీలు పలు చర్యలను చేపట్టాలని కంపెనీ తెలిపింది. కంపెనీలు ఈ సమావేశాల మొత్తం కార్యకలాపాల సమగ్ర రికార్డులను నిర్వహించాలని, వాటిని సురక్షితంగా అదుపులో ఉంచుకోవాలని, మరింత పారదర్శకత కోసం వాటిని వెబ్సైట్లో అందుబాటులో ఉంచాలని కూడా ఎంసీఏ తెలిపింది. ఈ కొత్త ఫ్రేమ్వర్క్ కింద తీసుకున్న అన్ని తీర్మానాలను కంపెనీలు 60 రోజుల వ్యవధిలో రిజిస్ట్రార్ ఆఫ్ కంపెనీలో  దాఖలు చేయాల్సి ఉంటుంది. దీంతో ఆయా రిజల్యూషన్స్ గురించి ప్రజలు తెలుసుకొనేందుకు వీలుంటుంది ఎంసీఏ తెలిపింది. కంపెనీల సమావేశాలలో తీసుకున్న నిర్ణయాల విషయమై మరింత జావాబుదారీతనం పెంచేందుకు రక్షణను నిర్ధారించడానికి సర్క్యులర్లో ఇతర భద్రతలు కూడా చేర్చబడ్డాయి.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ -19 ఫిర్యాదులకు సంబంధించి కేంద్ర సిబ్బంది, ప్రజా ఫిర్యాదులు,పెన్షన్ల శాఖ సహాయ మంత్రి
డాక్టర్ జితేంద్ర సింగ్ చే డిఎఆర్పిజి నేషనల్ మానిటరింగ్ డాష్బోర్డు ప్రారంభం
కేంద్ర సిబ్బంది ప్రజా ఫిర్యాదులు,పెన్షన్ల శాఖ సహాయమంత్రి డాక్టర్ జితేంద్ర సింగ్ కోవిడ్ -19 ఫిర్యాదులకు సంబంధించి ఈరోజు జాతీయ స్థాయి మానిటరింగ్ డాష్ బోర్డును ప్రారంభించారు. నేషనల్ మానిటరింగ్ డాష్ బోర్డును అభివృద్ధిచేసి, దానిని https://darpg.gov.in వెబ్ సైట్ లో అమలు చేస్తున్నారు. ఇందులో కోవిడ్ -19 సంబంధిత ఫిర్యాదులను సిపిజిఆర్ ఎ ఎం ఎస్ లను ంచి అన్ని మంత్రిత్వశాఖలు, డిపార్టమెంట్ లు, రాష్ట్రాలు, కేంద్రపాలిత ప్రాంతాలనుంచి అందుకుని ప్రాధాన్యతా ప్రాతిపదికన డిపిఆర్పిజి కిచెందిన సాంకేతిక నిపుణుల బృందం వాటిని విశ్లేషిస్తుంది. విపత్తు నిర్వహణ చట్టం 2015 కింద ఏర్పాటైన సాధికార బృందం నేషనల్ మానిటరింగ్ డాష్ బోర్డు ఏర్పాటును సిఫార్సుచేసింది. కోవిడ్ -19 కి సంబంధించి సకాలంలో స్పందించడానికి వీలుగా దీనిన ఏర్పాటు చేశారు.
(ఈ సందర్భంగా మాట్లాడుతూ డాక్టర్ జితేంద్ర సింగ్ , కోవిడ్ -19 సంబంధిత సమస్యలను సకాలంలో పరిష్కరించాలన్నది శ్రీ నరేంద్ర మోడీ ప్రభుత్వం ప్రయత్నమని ఇందుకు సంబంధించి అన్ని మంత్రిత్వశాఖలకు, విభాగాలకు ఆదేశాలు పంపారని, మూడు రోజులలోగా ఈ ఫిర్యాదులకు పరిష్కార చర్యలు తీసుకోవలసిందిగా కోరడం జరిగిందన్నారు. కేంద్ర ప్రభుత్వానికి సంబంధించి 262 ఫిర్యాదుల స్థితిగతులను తాను స్వయంగా సమీక్షించానని చెప్పారు. మొదటి రోజు రాష్ట్ర ప్రభుత్వాల నుంచి 83 ఫిర్యాదులు అందుకున్నట్టు ఆయన తెలిపారు. వీటి పరిష్కారానికి డిఎఆర్పిజి అధికారులు వివిధ మంత్రిత్వశాఖలు, రాష్ట్రప్రభుత్వాలతో మాట్లాడి చర్యలు తీసుకోవలసిందిగా కోరడం జరిగిందన్నారు.
తొలి రోజు నేషనల్ మానిటరింగ్ డాష్బోర్డు ఆరోగ్య,కుటుం సంక్షేమ మంత్రిత్వశాఖకు చెందిన 43 ఫిర్యాదులు అందుకుందని,31 ఫిర్యాదులు విదేశీ వ్యవహారాల శాఖకు చెందినవని, 26 ఆర్థిక మంత్రిత్వశాఖకు చెందిన వని ఆయన చెప్పారు. ఈఫిర్యాదులలో క్వారంటైన్ సౌకర్యాలు, లాక్డౌన్ సక్రమంగా అమలు జరగడం లేదన్న ఫిర్యాదులు, నిత్యావసర సరకులుకు సంబంధించిన ఫిర్యాదులు, రుణాలపై వడ్డీ రీ షెడ్యూలుకు సంబంధించినవి, విదేశాలనుంచి తమను తీసుకురావలసిందిగా కోరుతూ విజ్ఞప్తులు ఉన్నాయన్నారు. ఈపోర్టల్ను ఎప్పటికప్పుడు అప్డేట్ చేస్తూ ప్రభుత్వంలోని సీనియర్ అధికారులు దీనిని రోజు వారీ గా పర్యవేక్షిస్తారని మంత్రి చెప్పారు.
నేషనల్ కోవిడ్ -19 మానిటరింగ్ డాష్ బోర్డును ఏర్పాటు చేసినందుకు డాక్టర్ జితేంద్ర డిఎఆర్పిజి అధికారుల బృందాన్ని అభినందించారు. పట్టుమని రెండు రోజులలోనే ఇది ఆచరణలోకి రావడం అభినందించదగ్గ విషయమని ఇది ఈ శాఖ ఘనతను చాటుతుందన్నారు. 62 పౌర ఫిర్యాదులు పరిష్కరించినట్టు ఆయన చెప్పారు.
డిఎఆర్పిజి కార్యదర్శి డాక్టర్ ఛత్రపతి శివాజి, అడిషనల్ సెక్రటరి డిఎఆర్ పిజి వి. శ్రీనివాస్, జాయింట్ సెక్రటరీ శ్రీమతి జయా దూబే, ఎన్.బి.ఎస్ రాజ్పుత్, డిపార్టమెంట్ లోని ఇతర సీనియర్ అధికారులు వీడియో కాన్ఫరెన్స్ద్వారా ఈ ప్రారంభోత్సవ కార్యక్రమంలో పాల్గొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
వేరే స్థలాల కు వలస పోయి పని చేసే వారి కి / వివిధ ప్రదేశాల లో చిక్కుకొన్న వలస శ్రామికుల కు ఆహార ధాన్యాల కేటాయింపు కోసం ఆత్మనిర్భర్ భారత్ ప్యాకేజీ కి ఆమోదం తెలిపిన మంత్రిమండలి
వేరే స్థలాల కు వలస పోయి పని చేసే వారు / వివిధ ప్రదేశాల లో చిక్కుకొన్న వలస శ్రామికులు మొత్తం దాదాపు 8 కోట్ల మంది కి ఒక్కొక్క వ్యక్తి కి నెల కు 5 కిలో ల ఆహార ధాన్యాల చొప్పున అలాగ రెండు నెలల కాలాని కి  గాను సెంట్రల్ పూల్ నుండి ఉచితంగా కేటాయించడానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది.
దీని వల్ల సుమారు 2,982.27 కోట్ల రూపాయల మేరకు ఆహార పరమైన ఆర్థిక సహాయాన్ని అందజేయవలసి వస్తుందని అంచనా వేయడం జరిగింది. దీనికి తోడు, అంతర్ రాష్ట్ర రవాణా కు, హ్యాండ్ లింగ్ చార్జీల కు మరియు డీలర్ యొక్క మార్జిన్ / అదనపు డీలర్ మార్జిన్ కలుపుకొంటే అయ్యే రమారమి 127.25 కోట్ల రూపాయల ఖర్చుల ను పూర్తి గా కేంద్ర ప్రభుత్వం భరించనుంది. ఈ ప్రకారం గా, భారత ప్రభుత్వం నుండి మొత్తం ఆర్థిక సహాయం ఇంచుమించు 3,109.52 కోట్ల రూపాయలు గా లెక్క తేలుతుందని అంచనా వేయడమైంది.
వేరే స్థలాల కు వలస పోయి పని చేసే వారి కి / విభిన్న ప్రాంతాల లో చిక్కుకొన్న ప్రవాసిత శ్రామికుల కు కోవిడ్-19 కారణం గా వాటిల్లిన ఆర్థిక భంగపాటు తో ఎదురైన కష్టాల ను ఈ కేటాయింపు కొంతవరకయినా తగ్గించగలుగుతుంది.
విద్యుత్తు మంత్రిత్వ శాఖ
కరోనా వైరస్ నుండి సమాజాన్ని సురక్షితంగా ఉంచడానికి చేయూత అందిస్తున్న ఎన్టీపీసీ
విద్యుత్ మంత్రిత్వ శాఖ క్రింద దేశంలోని అతిపెద్ద ఇంధన సంస్థ అయిన ఎన్టిపిసి, కోవిడ్-19 రెండవ తరంగంలో దేశానికి నిరంతరాయంగా విద్యుత్ సరఫరాను అందిస్తుండడమే కాకుండా దేశంలోని వివిధ ప్రాంతాల్లో వైద్య మౌలిక సదుపాయాలను పెంచడం ద్వారా కోవిడ్ వ్యాప్తిని ఎదుర్కోవడానికి గణనీయమైన చర్యలు చేపట్టింది.
ఎన్టిపిసి ముందుకు వచ్చి 600 కి పైగా ఆక్సిజన్ పడకలు మరియు 1200 ఐసోలేషన్ పడకలను ఒక వారం వ్యవధిలో యుద్ధ ప్రాతిపదికన వేర్వేరు ప్రాజెక్టులు మరియు పరిసరాలలో అభివృద్ధి చేసింది, ఎన్టిపిసి రాష్ట్ర, జిల్లా పాలనా యంత్రాంగాలతో సన్నిహిత సమన్వయంతో పనిచేస్తోంది, మారుమూల ప్రాంతాల్లో కూడా వైద్య మౌలిక సదుపాయాలను పెంచింది. ఢిల్లీ, ఎన్సిఆర్లో ప్రత్యేకంగా కోవిడ్ -19 కేసుల పెరుగుదల మధ్య, ఎన్టిపిసి తన ప్రయత్నాలను వేగవంతం చేసింది, ఎన్సిఆర్లో మాత్రమే 200 ఆక్సిజన్ సపోర్ట్ బెడ్లు మరియు 140 ఐసోలేషన్ బెడ్లను ఏర్పాటు చేసింది, ఇది కోవిడ్ రోగులకు పెద్ద ఉపశమనం కలిగించింది. దాద్రి, నోయిడా మరియు బాదూర్ వద్ద ఏర్పాటు చేసిన ఎన్సిఆర్లోని ఈ మౌలిక సదుపాయాలలో 24X7 నర్సింగ్ మరియు వైద్య సంరక్షణతో పాటు ఆక్సిజన్ సపోర్ట్, కోవిడ్ టెస్టింగ్, ఇన్వాసివ్ మరియు నాన్-ఇన్వాసివ్ వెంటిలేటర్లు ఉన్నాయి. రూ .30 కోట్ల వ్యయంతో దీనిని రూపొందించారు. ఈ సదుపాయాన్ని నిర్వహించడానికి ఎన్టిపిసి 40 మందికి పైగా వైద్యులు, వందలాది పారామెడికల్ మరియు సహాయక సిబ్బంది మరియు 07 రౌండ్ క్లాక్ ఆక్సిజన్ అంబులెన్స్లకు అందుబాటులోకి తెచ్చింది. .
ఒడిశాలోని సుంద్రాగఢ్ లో ఎన్టిపిసి రూ .400 కోట్ల వ్యయంతో నిర్మించిన అత్యాధునిక సదుపాయాన్ని 500 పడకల ఆసుపత్రిని ఆ సమయంలో లక్షలాది మంది ప్రజలకు సేవలందించేందుకు కోవిడ్ ఆసుపత్రిగా మార్చారు. వివిధ వైద్య పరికరాలను అందించడంతో పాటు, ఎన్టిపిసి 20 వెంటిలేటర్లను అందించడం ద్వారా ఈ సదుపాయాన్ని పెంచింది, ఇది అనేక క్లిష్టమైన రోగులకు చికిత్స చేయడంలో సహాయపడింది. ఇంకా, క్లిష్టమైన సంరక్షణ డిమాండ్ను పరిగణనలోకి తీసుకుని, ఎన్టిపిసి ఈ ఆసుపత్రికి అదనంగా 40 వెంటిలేటర్లను అందిస్తోంది. ఝార్సుగుడలో 30 ఐసియు పడకల ఏర్పాటుకు ఎన్టిపిసి డార్లిపాలి సహాయం అందిస్తోంది.
ప్రస్తుత సంక్షోభ సమయంలో, వివిధ ఎన్టిపిసి ప్రాజెక్టులు 2000 కంటే ఎక్కువ పారిశ్రామిక సిలిండర్లను జిల్లా పాలన యంత్రాంగానికి అందించాయి, వీటిని మెడికల్ ఆక్సిజన్ సిలిండర్లుగా మార్చారు. కోవిడ్ రోగులకు ప్రాణాలను రక్షించే ఏకైక వాయువు అయిన ఆక్సిజన్ డిమాండ్ పెరుగుదలను గ్రహించిన ఎన్టిపిసి దేశవ్యాప్తంగా 2 డజన్ల కంటే ఎక్కువ ఆక్సిజన్ జనరేషన్ ప్లాంట్లను ఏర్పాటు చేయడం ద్వారా దేశవ్యాప్తంగా ఆక్సిజన్ ఉత్పత్తి మౌలిక సదుపాయాలను రూపొందించడంలో ప్రధాన పాత్ర పోషిస్తోంది. ఆక్సిజన్ సిలిండర్లను బాట్లింగ్ మరియు రీఫిల్ చేసే సౌకర్యం. వీటిలో, 09 పిఎస్ఎ రకం ప్లాంట్లు, 02 బాట్లింగ్ ప్లాంట్లు ఎన్సిఆర్లో మాత్రమే ఏర్పాటు చేస్తున్నారు. ఇవి ఈ నెల నుండే దశలవారీగా పనిచేయడం ప్రారంభిస్తాయి
అత్యవసర ఔషధాలతో పాటు, వైద్య సౌకర్యాలను కూడా అందిస్తోంది. దీనితో పటు ఎన్టీపీసీ పెద్ద ఎత్తున అవగాహనా కార్యక్రమాలు కూడా చేపడుతోంది.
ప్రధాన మంత్రి కార్యాలయం
పిఎమ్ కేర్స్ ఫండ్ యొక్కధర్మకర్తల మండలి సమావేశాని కి అధ్యక్షతవహించిన ప్రధాన మంత్రి
పిఎమ్కేర్స్ కు హృదయపూర్వకం గా సహాయపడుతున్నందుకు గాను భారతదేశ ప్రజల ను ప్రశంసించినప్రధాన మంత్రి
అత్యవసరస్థితిలోను, ఆపద మరియు విపత్తుల లోను ఉపశమనకారి సహాయాన్ని అందించడం ఒక్కటే కాకుండాదీర్ఘ కాలిక దృక్పథం తో పనిచేయడం తో పాటు గా, కష్టనష్టాల ను తగ్గించే చర్యల కుతోడు సామర్థ్య నిర్మాణం కోసం కూడా కృషి చేయనున్న పిఎమ్ కేర్స్
పిఎమ్కేర్స్ ఫండ్ లో ధర్మకర్తలు గా చేరిన సర్వోన్నత న్యాయస్థానం పూర్వ న్యాయమూర్తి గౌరవనీయజస్టిస్ శ్రీ కె.టి. థామస్, పూర్వ డిప్యూటీ స్పీకర్ శ్రీ కరియా ముండా మరియు శ్రీరతన్ టాటా లు
ప్రధాన మంత్రి శ్రీ నరేంద్ర మోదీ 2022 సెప్టెంబర్ 22వ తేదీ న జరిగిన పిఎమ్ కేర్స్ ఫండ్ ధర్మకర్తల మండలి సమావేశాని కి అధ్యక్షత వహించారు.
పిఎమ్ కేర్స్ ఫండ్ సాయం తో చేపట్టిన వివిధ కార్యక్రమాల పైన, మరియు 4345 మంది బాలల కు సమర్థన ను అందిస్తున్నటువంటి పిఎమ్ కేర్స్ ఫార్ చిల్డ్రన్ స్కీము పైన ఒక ప్రజంటేశను ను ఇవ్వడం జరిగింది. దేశానికి కీలకమైన తరుణం లో ఫండ్ నిర్వహించిన పాత్ర ను ధర్మకర్త లు ప్రశంసించారు. పిఎమ్ కేర్స్ ఫండు కు హృదయపూర్వకం గా చందాల ను ఇస్తున్నందుకు దేశ ప్రజల ను ప్రధాన మంత్రి శ్రీ నరేంద్ర మోదీ ప్రశంసించారు.
అత్యవసర స్థితి లో మరియు ఆపద లు, విపత్కర పరిస్థితుల లోను ప్రభావశీలమైన రీతి న స్పందించడం పట్ల పిఎమ్ కేర్స్ కు ఒక విశాలమైన దృక్పథం ఉందని, ఉపశమనకారి సహాయాన్ని అందించడం ఒక్కటే కాకుండా కష్టనష్టాల ను తగ్గించే దిశ లోను, సామర్థ్యం నిర్మాణానికి కూడాను చర్యలు తీసుకొంటుండడం గురించి చర్చ జరిగింది.
పిఎమ్ కేర్స్ ఫండ్ లో ఒక అంతర్భాగం గా మారినందుకు గాను ధర్మకర్తల ను ప్రధాన మంత్రి కొనియాడారు.
పిఎమ్ కేర్స్ ఫండ్ లో ధర్మకర్తలు అంటే కేంద్ర హోం శాఖ మంత్రి మరియు కేంద్ర ఆర్థిక శాఖ మంత్రి , అలాగే ఫండు కు కొత్త గా నామనిర్దేశం జరిగిన ట్రస్టీ లు సమావేశానికి హాజరు అయ్యారు. కొత్త గా ఫండు కు నామనిర్దేశం జరిగిన ట్రస్టీల లో-
· సర్వోన్నత న్యాయస్థానం పూర్వ న్యాయమూర్తి జస్టిస్ శ్రీ కె.టి. థామస్,
· పూర్వ డిప్యూటీ స్పీకరు శ్రీ కరియా ముండా,
· టాటా సన్స్ చైర్మన్ ఇమెరిటస్ శ్రీ రతన్ టాటా లు ఉన్నారు.
పిఎమ్ కేర్స్ ఫండు కు సలహా మండలి ని నిర్మించడం కోసం ఈ కింద పేర్కొన్న ప్రముఖ వ్యక్తుల ను నామినేట్ చేయాలని కూడా ట్రస్టు నిర్ణయించింది:
· పూర్వ కంప్ట్రోలర్ ఎండ్ ఆడిటర్ జనరల్ ఆఫ్ ఇండియా శ్రీ రాజీవ్ మెహర్షి,
· ఇన్ఫోసిస్ ఫౌండేశన్ పూర్వ చైర్ పర్సన్ శ్రీమతి సుధ మూర్తి,
· టీచ్ ఫార్ ఇండియా సహ వ్యవస్థాపకుడు మరియు ఇండికార్ప్ స్, పీరామల్ ఫౌండేశన్ ల పూర్వ సిఇఒ శ్రీ ఆనంద్ శాహ్.
నూతన ధర్మకర్త లు మరియు సలహాదారుల ప్రాతినిధ్యం పిఎమ్ కేర్స్ ఫండు యొక్క పనితీరు కు విశాలమైన దృష్టికోణాల ను అందించగలదని ప్రధాన మంత్రి అన్నారు. సార్వజనిక జీవనం లో వారి కి ఉన్న విస్తారమైన అనుభవం ఈ ఫండు ప్రజల యొక్క వివిధ అవసరాల పట్ల ప్రతిస్పందించడం లో మరింత ఉత్సాహాన్ని జోడించగలదు.
రక్షణ మంత్రిత్వ శాఖ
మాజీ ఏఎంసీ/ ఎస్ఎస్సీ మెడికల్ ఆఫీసర్ల నియమకానికి డీజీ ఏఎఫ్ఎంఎస్ అనుమతి
మాజీ ఆర్మీ మెడికల్ కార్ప్స్  / షార్ట్ సర్వీస్ కమిషన్  వైద్య అధికారుల నియామకానికి వీలు కల్పిస్తూ డైరెక్టరేట్ జనరల్ ఆర్మ్డ్ ఫోర్సెస్ మెడికల్ సర్వీసెస్కు  రక్షణ మంత్రిత్వ శాఖ ఉత్తర్వులు జారీ చేసింది. 2017 నుంచి 2021 మధ్య సర్వీసులు బయటకు వచ్చిన 400 మంది మాజీ ఏఎంసీ / ఎస్ఎస్సీ వైద్య అధికారులను ‘టూర్ ఆఫ్ డ్యూటీ’ పథకం గరిష్టంగా 11నెలల కాలానికి కాంట్రాక్ట్ ప్రాతిపదికన నియమించుకోవాలని భావిస్తున్నారు. 2021 మే 08 నాటి ఉత్తర్వు ప్రకారం పదవీ విరమణ సమయంలో డ్రా చేసిన జీతం నుండి ప్రాథమిక పెన్షన్ను తీసివేయగా వచ్చే స్థిర నెలవారీ మొత్తాన్ని చెల్లించి సర్వీసులను పొందేందుకు అనుమతిస్తుంది. ఎక్కడెక్కడైతే వీలుంటుందో అక్కడ స్పెషలిస్టు పే చెల్లించేందుకు కూడా ఈ ఉత్తుర్వులు వీలు కల్పిస్తుంది. ఒప్పందం కాలానికి ఈ మొత్తం మారదు మరియు ఇతర భత్యాలు చెల్లించబడవు. నియమించాల్సిన వైద్య అధికారులు పౌర ప్రమాణాల ప్రకారం వైద్యపరంగా ఆరోగ్యంగా ఉండాలి. ప్రస్తుత కోవిడ్-19 పరిస్థితి అధిగమించడానికి పౌరపరిపాలనకు సహాయపడటానికి అదనపు మానవశక్తిని సమీకరించడానికి గాని రక్షణ మంత్రిత్వ శాఖ అనేక చర్యలు తీసుకుంటున్న సంగతి తెలిసిందే. ఈ తాజా చర్య కూడా ఇందులో భాగంగా చేపట్టినవే. ఏఎఫ్ఎంఎస్ ఇప్పటికే వివిధ ఆసుపత్రులలో నిపుణులు, సూపర్ స్పెషలిస్టులు మరియు పారామెడిక్స్తో సహా అదనపు వైద్యులను నియమించింది. షార్ట్ సర్వీస్ కమిషనుడ్ ఏఎఫ్ఎంఎస్
వైద్యులు 2021 డిసెంబర్ 31 వరకు పొడిగింపును మంజూరు చేశారు. తాజా చర్యతో అదనంగా 238 మంది వైద్యులను అందుబాటులోకి తెస్తుంది. ఆరోగ్య నిపుణుల శ్రమశక్తిని మరింతగా పెంచడానికి ఇటీవల ఏఎఫ్ఎంఎస్ నుండి రిటైర్ అయిన వైద్య నిపుణులను కూడా తిరిగి నియమించారు. అంతే కాకుండా, దేశంలోని పౌరులందరికీ ఈ-సంజీవని ఓపీడీపై ఆన్లైన్ ఉచిత వైద్య సంప్రదింపులను అందించడానికి మాజీ రక్షణ వైద్యులను నియమించారు.
ఈ సేవను https://esanjeevaniopd.in/ వెబ్సైట్లో పొందవచ్చు. మాజీ సైనికుల కంట్రిబ్యూటరీ హెల్త్ స్కీమ్  పాలీ క్లీనిక్లకు అదనపు తాకిడి నేపథ్యంలో.. రాత్రిపూట విధుల నిర్వహణ కోసం అదనంగా కాంట్రాక్టు ప్రాతిపదికన 3 నెలల కాలానికి 51 మంది సిబ్బందిని నియమించారు. వెటరన్ మరియు వారిపై ఆధారపడిన వారి సేవల కోసం వీరిని నియమించారు.